kardosdrur/scandi-wiki huggingface dataset:
Joachim Dreifke

Joachim Dreifke (født 26. december 1952 i Greifswald) en en tysk tidligere roer og olympisk guldvinder.

Karriere

Roning 
Dreifkes første store internationale resultat kom ved VM i 1975, hvor han i dobbeltsculleren var med til at vinde sølv for DDR.

Ved OL 1976 i Montreal stillede han op i singlesculler, og han blev først nummer tre i sit indledende heat, hvilket var nok til at gå videre. I semifinalen gik han også akkurat videre med en ny tredjeplads, og i finalen var det den regerende verdensmester, Peter-Michael Kolbe fra Vesttyskland, der førte indtil de sidste 100 meter, hvor han blev overhalet af finnen Pertti Karppinen, der vandt en overraskende sejr foran Kolbe, mens Dreifke et stykke efter sikrede sig bronzen.

Året efter blev Dreifke verdensmester i samme disciplin, inden han i 1978 kom med i den østtyske dobbeltfirer, der vandt VM-guld dette og det følgende år.

I 1980 roede han dobbeltsculler sammen med Klaus Kröppelien, og denne duo stillede op for DDR ved OL samme år i Moskva. Østtyskerne vandt deres indledende heat ganske sikkert, og i finalen vandt de guld med et forspring på to sekunder ned til Zoran Pančić og Milorad Stanulov fra Jugoslavien på andenpladsen, mens Zdeněk Pecka og Václav Vochoska fra Tjekkoslovakiet blev nummer tre.

Kröppelien og Dreifke vandt derpå VM-guld året efter samt -sølv i 1982 i dobbeltsculleren. I sin sidste sæson som eliteroer var han tilbage i dobbeltfireren og dermed med til at vinde VM-sølv dette år.

Han vandt desuden i alt ti østtyske mesterskaber i de forskellige sculler-typer, heraf seks i dobbeltfireren.

Videre karriere 
Dreifke var udlært automekaniker, men var beskæftiget i det østtyske marinekorps.

OL-medaljer 
 1980:  Guld i dobbeltsculler
 1976:  Bronze i singlesculler

Referencer

Eksterne henvisninger 

Roere fra Tyskland
Personer fra Greifswald
Deltagere for DDR ved sommer-OL 1976
Deltagere for DDR ved sommer-OL 1980
Olympiske mestre fra DDR
Olympiske bronzemedaljevindere fra DDR
Wolfgang Güldenpfennig

Wolfgang Güldenpfennig (født 20. december 1951 i Magdeburg) en en tysk tidligere roer og olympisk guldvinder.

Güldenpfennig indledte sin karriere i dobbeltsculler, men skiftede snart til singlesculler. Det var i denne disciplin, han stillede op for DDR ved OL 1972 i München. Her blev han nummer to efter Jurij Malysjev fra Sovjetunionen og måtte derpå i opsamlingsheat. Dette vandt han sikkert, hvorpå han i semifinalen blev nummer to efter favoritten, argentineren Alberto Demiddi. I finalen lagde Demiddi og Malysjev sig hurtigt i spidsen og fordelte de to fineste medaljer mellem sig, idet Malysjev vandt guldet. Noget efter de to kom Güldenpfennig og sikrede sig en klar tredjeplads. 

Året efter vandt han EM-bronze i samme disciplin. Senere skiftede han til dobbeltfirer og var i 1975 med til at blive verdensmester i denne disciplin.

I 1976 var han en del af den østtyske dobbeltfirer, der var med på OL-programmet for første gang ved OL i Montreal. Bådens øvrige besætning var Michael Wolfgramm, Rüdiger Reiche og Karl-Heinz Bußert. Østtyskerne blev nummer to i indledende heat og måtte derpå gennem opsamlingsheatet. Her vandt de og kom derfor i finalen, hvor de fik revanche for nederlaget i indledende heat til Sovjetunionen, da de sikrede sig guldmedaljen med over et sekunds forspring til netop Sovjetunionen, mens Tjekkoslovakiet blev nummer tre.

Güldenpfennig var igen med til at vinde VM-guld i 1977, men bortset fra ham var besætningen en anden end ved VM 1975, og kun han og Bußert gik igen fra OL 1976. Han blev senere gymnasielærer i idræt samt rotræner.

OL-medaljer 
 1976:  Guld i dobbeltfirer
 1972:  Bronze i singlesculler

Referencer

Eksterne henvisninger 

Roere fra Tyskland
Personer fra Magdeburg
Deltagere for DDR ved sommer-OL 1972
Deltagere for DDR ved sommer-OL 1976
Olympiske mestre fra DDR
Olympiske bronzemedaljevindere fra DDR
Gottfried Kottmann

Gottfried Kottmann (15. oktober 1932 - 6. november 1964) var en schweizisk roer og bobslædefører.

Kottmann vandt bronze i singlesculler ved OL 1964 i Tokyo, i et løb hvor Vjatjeslav Ivanov fra Sovjetunionen og tyske Achim Hill vandt henholdsvis guld og sølv.

Kottmann gjorde også karriere som bobslædefører, og vandt bronze i firemands-bobslæde ved VM i 1960. Han døde i en drukneulykke på Rhinen i 1964, i en alder af 32 år.

Resultater 
 1964:  Bronze i singlesculler

Referencer

Eksterne henvisninger 

Roere fra Schweiz
Bobslædeførere
Personer fra Zürich
Medaljevindere ved vinter-OL 1964
Olympiske bronzemedaljevindere fra Schweiz
Olympiske medaljevindere i roning
John B. Kelly Jr.

John Brendan "Jack" Kelly Jr. (24. maj 1927 - 2. marts 1985) var en amerikansk roer.

Kelly vandt bronze i singlesculler ved OL 1956 i Melbourne, i en finale hvor Vjatjeslav Ivanov fra Sovjetunionen og australieren Stuart MacKenzie vandt henholdsvis guld og sølv.

Kelly var søn af en anden roer, den tredobbelte OL-guldmedaljevinder John B. Kelly Sr.og bror til skuespillerinde og prinsesse af Monaco, Grace Kelly.

OL-medaljer 
 1956:  Bronze i singlesculler

Referencer

Eksterne henvisninger 

Roere fra USA
Personer fra Philadelphia
Romolo Catasta

Romolo Catasta (født 26. marts 1923, død 26. marts 1985) var en italiensk roer.

Catasta var med ved EM i roning i 1947, hvor han endte på en fjerdeplads i singlesculler.

Han deltog også i OL 1948 i London, hvor han vandt sit indledende heat og sin semifinale. I finalen kunne han dog ikke følge med australieren Mervyn Wood og uruguayaneren Eduardo Risso, der vandt henholdsvis guld og sølv, men sikrede sig bronze, idet kun disse tre roede i finalen.

OL-medaljer 
 1948:  Bronze i singlesculler

Referencer

Eksterne henvisninger 

Roere fra Italien
Deltagere for Italien ved sommer-OL 1948
Olympiske bronzemedaljevindere fra Italien
Dan Barrow

Daniel Hubert Barrow, Jr. (22. juli 1909 - 4. november 1993) var en amerikansk roer.

Barrow vandt bronze i singlesculler ved OL 1936 i Berlin, i en finale hvor Gustav Schäfer fra Tyskland og østrigeren Josef Hasenöhrl vandt henholdsvis guld og sølv.

OL-medaljer 
 1936:  Bronze i singlesculler

Referencer

Eksterne henvisninger 

Roere fra USA
Personer fra Pennsylvania
Olympiske bronzemedaljevindere fra USA
Medaljevindere ved sommer-OL 1936
Guillermo Douglas

Guillermo Rafael Douglas Sabattini (januar 1909 - 1967) var en uruguayansk roer.

Douglas vandt bronze i singlesculler ved OL 1932 i Los Angeles, i en finale hvor Henry Pearce fra Australien og amerikaneren William Miller vandt henholdsvis guld og sølv.

OL-medaljer 
 1932:  Bronze i singlesculler

Referencer

Eksterne henvisninger 

Roere fra Uruguay
Personer fra Paysandú
David Collet

Theodore David Anthony Collet (19. oktober 1901 - 26. april 1984) var en britisk roer.

Collet vandt bronze i singlesculler ved OL 1928 i Amsterdam, i en finale hvor Henry Pearce fra Australien og amerikaneren Ken Myers vandt henholdsvis guld og sølv.

Collet studerede på University of Cambridge og deltog tre gange, i 1922, 1923 og 1924, i det legendariske Oxford vs. Cambridge Boat Race.

OL-medaljer 
 1928:  Bronze i singlesculler

Referencer

Eksterne henvisninger 

Roere fra Storbritannien
Personer fra London
Josef Schneider

Josef Schneider (1891 - maj 1966) var en schweizisk roer.

Schneider vandt bronze i singlesculler ved OL 1924 i Paris, i en finale hvor Jack Beresford fra Storbritannien og amerikaneren William Gilmore vandt henholdsvis guld og sølv.

Schneider vandt to gange, 1924 og 1926 guld i singlesculler ved EM i roning. I 1925 vandt han sølv i samme disciplin.

OL-medaljer 
 1924:  Bronze i singlesculler

Referencer

Eksterne henvisninger 

Roere fra Schweiz
Darcy Hadfield

Darcy Clarence Hadfield (1. december 1889 - 15. september 1964) var en newzealandsk roer.

Hadfield vandt bronze i singlesculler ved OL 1920 i Antwerpen, i en finale hvor John B. Kelly Sr. fra USA og briten Jack Beresford vandt henholdsvis guld og sølv.

Hadfield gjorde tjeneste i den newzealandske hær under 1. verdenskrig.

OL-medaljer 
 1920:  Bronze i singlesculler

Referencer

Eksterne henvisninger 

Roere fra New Zealand
Mart Kuusik

Hugo-Maksimilian "Mart" Kuusik (9. december 1877 - 24. august 1965) var en estisk roer, der repræsenterede Rusland.

Kuusik var den ene af to bronzemedaljevindere ved OL 1912 i Stockholm. Wally Kinnear og Polydore Veirman vandt henholdsvis guld og sølv, mens den anden bronzemedaljevinder var canadieren Everard Butler.

OL-medaljer 
 1912:  Bronze i singlesculler

Referencer

Eksterne henvisninger 

Roere fra Estland
Constance Titus

Constance Sutton Titus (14. august 1873 - 24. august 1967) var en amerikansk roer.

Titus vandt bronze i singlesculler ved OL 1904 i St. Louis i en konkurrence, hvor der kun var fire deltagere. Landsmændene Frank Greer og James Juvenal vandt henholdsvis sølv og bronze.

OL-medaljer 
 1904:  Bronze i singlesculler

Referencer

Eksterne henvisninger 

Roere fra USA
Personer fra Mississippi
Cincinnati Open 1899

Cincinnati Open var en tennisturnering, der blev spillet udendørs på grusbaner i perioden 18. - 23. september 1899 i Avondale Athletic Club i Cincinnati, Ohio, USA. Det var den første udgave af Cincinnati Open, og betegnelsen "Open" betød, at turneringen (modsat de fleste andre turneringer på den tid) også var åben for spillere uden for Ohio.

Herresingletitlen blev vundet af Nat Emerson, som var regerende Ohio-mester, og som vandt med 8−6, 6−1, 10−8 over Dudley Sutphin i en finale mellem to lokale spillere fra Cincinnati. Turneringens første damesinglemester blev Myrtle McAteer fra Pittsburgh, som i finalen besejrede den tidligere tredobbelte vinder af det amerikanske damesinglemesterskab, Juliette Atkinson fra Brooklyn, med 7−5, 6−1, 4−6, 8−6.

De to damesinglefinalister dannede par i damedoubleturneringen, som de vandt efter at have vundet over Winona Closterman og Julia Doherty fra Cincinnati i finalen med 6−1, 6−2, 6−3. McAteer var national mester i damedouble, eftersom hun tidligere på året havde vundet det amerikanske mesterskab med Jan Craven som makker.

I herredoublerækken vandt Burton Hollister og Nat Emerson finalen med 2−6, 6−4, 6−4, 6−3 over C.W. Halsey og L.H. Turner, mens mixed double-titlen gik til Winona Closterman og Robert Mitchell efter finalesejr på 3−0 i sæt over Maud Banks og John Hammond.

Præmier 

Der var ingen trofæer eller pengepræmier.

Herresingle 

Herresingleturneringen havde deltagelse af 36 spillere. Alle kampene blev spillet bedst af tre sæt, bortset fra finalen, som blev spillet bedst af fem sæt.

Resultaterne fra ottendedelsfinalerne og frem er vist nedenfor.

Damesingle 

Damesingleturneringen havde deltagelse af ? spillere. Alle kampene blev spillet bedst af tre sæt, bortset fra finalen, der blev spillet bedst af fem sæt. Resultaterne fra kvartfinalerne og frem er vist nedenfor.

Eksterne henvisninger 
 Philip S. Smith: From Club Court to Center Court - The Evolution of Professional Tennis in Cincinnati (2019 Edition)
 Tennisarchives - Cincinnati 1899

Noter 

1899
Tennis i 1899
Thea Jensen

Thea Jensen (født 12. marts 1999) er en dansk atletikudøver, som konkurrerer for Hvidovre AM.

Hun blev dansk senior mester i kuglestød indendørs i 2018, og blev samme år også nordisk U20 mester i kuglestød. 

Derudover er hun også indehaver af samtlige danske ungdomsrekorder i kuglestød fra alderen P12-P20, udendørs samt P13-P20 indendørs.

Referencer

Eksterne henvisninger 
 

Atleter fra Hvidovre AM
Netavisen Pio

Netavisen Pio er en dansk netavis, der blev lanceret i 2012. 

Netavisen er opkaldt efter socialdemokraten Louis Pio, der var med til at grundlægge den organiserede arbejderbevægelse i Danmark og udgav flere socialistiske publikationer i slutningen af 1800-tallet.

Netavisen Pio blev stiftet i 2012 i en kreds bestående af folketingspolitiker Henrik Sass Larsen, kommunikationsrådgiver Palle Smed og public affairs rådgiver Peter Strauss Jørgensen. Formålet var at skabe og udvikle en netavis, der kunne udfordre et mediebillede, hvor hovedparten af dagbladene har borgerlig eller liberalistisk orientering. Derfor udgives Netavisen Pio på et demokratisk socialistisk værdigrundlag. 

Netavisen har siden november 2014 været tilmeldt Pressenævnet, og har fra 2017 modtaget mediestøtte.
I 2021 fjernede avisen en meget kritisk anmeldelse af Radio Loud efter at radiokanalen havde afdækket at navnet på anmeldelsen øjensynligt var fiktiv.

Chefredaktører 
Ansvarshavende chefredaktører på Netavisen Pio:  
 2013 – 2014: Peter Hummelgaard Thomsen
 2014 – 2015: Kathrine Alexandrowiz
 2015 – 2020: Jens Jonatan Steen
2020-: Niels Jespersen

Forhold til Socialdemokratiet 
Henrik Sass Larsen har udtalt at han mener at netavisen skulle være "et socialdemokratisk talerør", en udtalelse som en forhenværende chefredaktør afviser, med at der ikke er noget samarbejde mellem Socialdemokratiet og netavisen.

Netavisen Pio har flere gange modtaget kritik, hvor dens uafhængighed fra Socialdemokratiet er blevet draget i tvivl. I 2018 betvivlede Venstres daværende politiske ordfører, Britt Bager, avisens politiske uafhængighed og erklærede efterfølgende, at hun mente at netavisen havde opnået mediestøtte på et falsk grundlag. Flere medieforskere har ligeledes betvivlet netavisens uafhængighed med henvisning til, at chefredaktøren Jens Jonatan Steen flere gange har deltaget i den socialdemokratiske kommunikationsafdelings regelmæssige møder på Christiansborg, og at mediet gentagne gange har modtaget økonomisk støtte fra fagbevægelsen.  Pios chefredaktør har også ved flere lejligheder mod betaling optrådt som studievært på liveudsendelser fra Socialdemokratiet og efterfølgende skrevet om samme emner i sin netavis.

Senest modtog Netavisen Pio kritik, da chefredaktør Jens Jonatan Steen i 2018 blev folketingskandidat for Socialdemokratiet samtidig med sin redaktørstilling på mediet.

Referencer

Eksterne henvisninger 

Netmedier fra Danmark
Etableret i 2015
Spider-Man: Into the Spider-Verse

Spider-Man: Into the Spider-Verse er en amerikansk animeret superheltefilm fra 2018. Den er instrueret af Bob Persichetti, Peter Ramsey, og Rodney Rothman, og har Shameik Moore, Jake Johnson, Hailee Steinfield, Mahershala Ali, og Nicolas Cage i hovedrollerne.

Filmen handler om teenageren Miles Morales, der får superkræfter og opdager et parallelt univers, hvor der findes mere end én Spider-Man. Han må slå sig sammen med de andre versioner af Spider-Man for at bekæmpe en trussel mod sit eget univers.

Medvirkende

Engelske stemmer 
 Shameik Moore som Miles Morales/Spider-Man
 Jake Johnson som Peter Parker/Spider-Man
 Hailee Steinfeld som Gwen Stacy/Spider-Gwen
 Nicolas Cage som Peter Parker/Spider-Man Noir
 Kimiko Glenn som Peni Parker
 John Mulaney som Peter Porker/Spider-Ham
 Mahershala Ali som Aaron Davis/Prowler
 Brian Tyree Henry som Jefferson Davis
 Lily Tomlin som Tante May
 Liev Schreiber som Wilson Fisk/Kingpin
 Kathryn Hahn som Dr. Olivia Octavius
 Chris Pine som Ultimate Spider-Man
 Stan Lee som ham selv

Danske stemmer 
 Lue Støvelbæk - Miles Morales
 Nikolaj Lie Kaas - Peter Parker
 Julia Sofia Aastrup - Gwen Stacey
 Alexandre Willaume - Aaron Davis/Prowler
 Christian Tafdrup - RIPeter
 Lars Mikkelsen - Jefferson Davis
 Søren Sætter-Lassen - Kingpin
 Mark Le Fêvre - Peter Porker/Spider Ham
 Ole Lemmeke - Spider Noir
 Maja Iven Ulstrup - Peni Parker
 Jakob Stegelmann - Stan Lee
 Iben Hjejle - Doc Ock/Olivia Octavius
 Marijana Jankovic - Mary Jane Watson
 Anette Støvelbæk - Rio Morales
 Bodil Jørgensen - Tante May

Priser

Eksterne henvisninger 
 

Into the Spider-Verse
Film baseret på Marvel Comics
Animationsfilm fra USA
Amerikanske film fra 2018
Oscar for bedste animationsfilm
Marvel Cinematic Universe-film
Jintara Poonlarp

Tongbai Janlueang, bedre kendt med kunstnernavnet จินตหรา พูนลาภ / Jintara Poonlarp (født 6. marts 1969) er en thailandsk sanger.

Diskografi

Album
Took lauk auk rong rian (ถูกหลอกออกโรงเรียน)
Wan puean kian jot mai (วานเพื่อนเขียนจดหมาย)
Rai oi khoi rak (ไร่อ้อยคอยรัก)
Songsan huajai (สงสารหัวใจ)
Uaipon hai puean (อวยพรให้เพื่อน)
Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
Jintara Krob Krueang 1st-9th (จินตหราครบเครื่อง ชุด 1-9)

Singler
Tao Ngoy (เต่างอย)
Phak Dee Tee Jeb (ภักดีที่เจ็บ)
Pha Mai Aai Lueam (ผ้าไหมอ้ายลืม)

Referencer 

Sangere fra Thailand
Kang Seul-gi

Kang Seul-gi (강슬기), bedre kendt med kunstnernavnet Seulgi (født 20. februar 1994) er Sydkoreask sanger. Hun er medlem af K-pop-gruppen Red Velvet.

Diskografi 
 Red Velvet

Filmografi

Vært
 2017 - Idol Drama Operation Team
 2018 - Law of the Jungle in Mexico
 2018 - Cool Kids

Film
 2015 - SMTown: The Stage

TV-serie
 2016 - Descendants of the Sun

referencer 

Sangere fra Sydkorea
IR (album)

IR er det danske black metal-band ORMs andet album. Albummet blev udgivet den 30. august 2019.

Albummet er indspillet i henholdsvis Black Tornado Studios og Full Moon Studios.

Teksten på albummet er inspireret af et selvmord i guitaristen Simon Andersens familie.

Spor

Referencer 

Album fra 2019
Axel Johansen

Axel Johan Johansen (født 23. januar 1872 i Roskilde, dødt 12. maj 1938 i København) var en dansk maler.

Johansen hjalp under sin studietid August Jerndorff med restaureringen af Sonnes frise på Thorvaldsens Museum. Johansen udstillede ofte på Charlottenborg. Han malede mange billeder med motiver fra Dragør, hvor han havde fast sommerresidens, Christianshavn og Københavns kanaler, med fiskerbåde langs kajen med byens huse som kulisse.

Galleri

Referencer

Eksterne henvisninger 
 
 FORTEGNELSE OVER MALERIER OG STUDIER AF AXEL JOHANSEN

Malere fra Danmark
Okfjorden

Okfjorden er en fjordarm af Velfjorden i Brønnøy kommune i Nordland  fylke i Norge. Fjorden har indløb mellem Okneset i nord og Okodden i syd og går 8,5 kilometer mod nordøst til Fjordbotnet hvor Klavesmarkelva munder ud.
Bortset fra den vejløse gård Okan ved indløbet på sydøstsiden, som fjorden er opkaldt efter, er ingen bosætninger eller veje langs fjorden. Fjorden har ganske stejle sider, specielt på nordsiden hvor Bårdtsteinhatten stiger op til 736 meter over havet.

Kilder og henvisninger 

Fjorde i Nordland

Brønnøy
Madeline Talmadge Force

Madeline Talmadge Force (født 19. juni 1893, død 27. marts 1940) er også kendt under navnet Madeline Astor. Madeline var en amerikansk societykvinde.

Man kender især Madeline fordi hun var en af de få overlevende passagerer fra RMS Titanic, ligesom man kender hende for at være forretningsmanden John Jacob Astors anden kone. Ægteskabet med Jacob Astor vagte misbilligelse og forargelse i samtiden, da Madeline var langt yngre end John Jacob Astor (hun var jævnaldrende med hans søn fra første ægteskab).

Referencer

Eksterne henvisninger 

 Madeleine Talmage Astor på Encyclopedia Titanica

Personer fra USA
Overlevende fra Titanic-forliset
Amerikanere i 1800-tallet
Amerikanere i 1900-tallet
Boldiksum

Boldiksum (dansk), Boldixum (tysk) eller Bualigsem (nordfrisisk) er en landsby på øen Før i Nordfrisland (Sydslesvig) i det nordlige Tyskland. Byen er beliggende på øens gestkerne ved overgangen til den nordlige marsk nordvest for øens hovedby Vyk og sydøst for Vriksum. Boldiksum og de to nabobyer danner et sammenhængende byområde.

Boldiksum blev første gang nævnt i 1463 som Boldichsum. Stednavneendelsen -um er karakteristisk for stednavnene på Før. Byen var over flere århundreder hovedbyen på Før. Først senere fik den i 1600-tallet grundlagde naboby Vyk status som hovedby. I 1426 vedtog repræsentanter fra de nordfrisiske herreder i Sønderjylland (Amrum, Før, Sild, Viding Herred (Horsbøl Herred), Bøking Herred og tre strandske herreder Pelvorm, Beltring- og Viriks Herred) i landsbyens kirke under tilstedeværelse af Slesvigbiskoppen den såkaldte Syvherreders-Vedtægt (på tysk Siebenhardenbeliebung), som kodificerede den hidtil mundtligt overleverede nordfrisiske retstradition. Kirken markerer op til i dag byens centrum. I kirkelig henseende hører byen til Sankt Nicolai Sogn. Sognet lå i Østerland-Før (Tønder Amt), da området tilhørte Danmark. Landsbyen tilhører nu Vyk kommune.

Den nordfrisiske forfatter Stine Andresen kom fra Boldiksum.

Litteratur 
 Uwe Bonsen: Geographie von Föhr. I: Margot und Nico Hansen: Föhr: Geschichte und Gestalt einer Insel. Hansen & Hansen, Münsterdorf 1971, sider 28–29.

Før
Daniel Bachmann Andersen

Daniel Bachmann Andersen (født 1. juni 1990) er en dansk dressurrytter. Han er gift med den norske dressurrytter Tiril Bachmann Andersen og sammen har de to børn.

Daniel Bachmann Andersen begyndte at ride som 7-årig i hjembyen Hammel. Men som 10 årig blev interessen for alvor vagt, da han mødte den tidligere OL-rytter Morten Thomsen, der netop havde været til OL i Sydney. Morten Thomsen var berider og i de næste 6 år kom Daniel Bachmann Andersen dagligt i hans stalde og begyndte også at starte Mortens heste i konkurrencer. Morten Thomsen hjalp Daniel Bachmann Andersen til Tyskland som 16 årig som berider-lærling hos den danske landstræner Rudolf Zeilinger. Det blev til 6 år i Tyskland inden Daniel Bachmann Andersen kunne flytte tilbage til Danmark med eksamensbevis og sin kæreste Tiril. 
I juni 2019 blev Daniel Bachmann Andersen for første gang Danmarksmester i dressur på sin hest Blue Hors Zack. 2 måneder senere i august 2019 var Daniel Bachmann Andersen på det danske hold, der sluttede på 5. pladsen ved EM 2019 i Rotterdam og samtidig kvalificerede Danmark til OL i Tokyo. Daniel Bachmann Andersen var i sommeren 2019 placeret som bedste danske rytter som nummer 8 på verdensranglisten.

Referencer

Eksterne henvisninger 
 

Dressurryttere fra Danmark
Personer fra Sønderborg
Husbestyrerinde

En husbestyrerinde eller husholderske er en kvinde, som er ansat til at stå for husholdningen i en husstand. Erhvervet var frem til 1980'erne en almindelig levevej for enlige kvinder. 

Arbejdet kunne være meget forskelligt, hvad enten det var på en større gård med mange folk, eller hos en ugift mand eller enkemand. I 1950 var der i Danmark 24.272 husbestyrerinder.
I annoncer i aviserne søgte enkemænd og ungkarle husbestyrerinder. Det var iblandt en slags kontaktannoncer, da en stilling som husbestyrerinde iblandt fik karakter af et parforhold mellem husbestyrerinden og hendes arbejdsgiver, også med fælles børn, men da uden ægteskabets juridiske sikring af kvinden. 

Romaner som Aage Dons' Tro tjenerinde og Eva Hemmer Hansens En lille tøs og hendes mor giver et levende billede af husbestyrerindernes hverdag.

Kendte husbestyrerinder 
 Kristine Marie Jensen, forfatter til Frøken Jensens Kogebog
 Augusta Erichsen, forfatter til Mine år med Stauning. Koncertsangerinden Augusta Erichsen var i realiteten Thorvald Staunings samleverske frem til hans død i 1942.

Referencer

Litteratur 
 Helle Juhl (2008) Husbestyrerinde søges ... , Gyldendal

Landbohistorie
Tjenestefolk
Kvindearbejdspladser
Mellemmenneskelige forhold